Bubbi Morthens - Molar
Sjá Pistla Bubba HÉR Lagaleit	Plötur	Lífsins línudans - Óskar Guðna
Eyðimerkurhálsar - Rúnar Þór
Forsíða Forsíða Molar Molar	Listi yfir sólóplötur Bubba á ferlinum	26 sólóplöturSólóferill Bubba er einstakur í íslenskri tónlistarsögu. Líklega á engin slíka útgáfusögu sem hann þegar litið er á fjölda platna á ferlinum. Reglulega hefur okkur borist fyrirspurnir um hve margar sólóplötur Bubbi hafi sendt frá sér. Hér fyrir neðan má sjá lista annars vegar yfir hljóðversplötur með nýju efni og svo aftur á móti aðrar plötur. Væntanleg plata Bubba Þorpið verður hans 26 sóóplata samkvæmt okkar talningu.Flestar platna hans hafa verið endurútgefnar, misoft og í mismunandi útgáfuformum. Þó nokkur fjöldi með aukaefni sem ekki er að finna á frumútgáfum platnanna. Lesa meira...
Breyttir tímar í 30 ár - fyrri hluti	Í ár eru liðin heil 30 ár frá því eitt af meistaraverkum íslenskrar tónlistarsögu kom út. Við erum að sjálfsögðu að tala um plötu Egósins – Breyttir tímar. Í þessum pistli sem er fyrri hluti tveggja þar sem við beinum kastljósinu að þessari plötu er ætlunin að rekja sögu Bubba og sveitarinnar fram að útkom hennar. Í seinni hlutanum verður svo farið yfir efni plötunnar. Við sleppum þó að minnast á ýmsa minniháttar tónleika sem litlu skipta fyrir söguna sem slíka
THE ROCK ´N’ ROLL - Upphafið	Margir hafa velt upp þeirri spurningu hvað er rock ´n´ roll, hvaðan er það komið, Það hlýtur að hafa verið kraftaverk þess sem skóp það? - Nei, það er langt frá því að vera eitt hvert stórkostlegt kraftaverk, skapað úr engu. Rock ´n´ roll var og er tónlist með langa sögu að baki og í raun teygir forsaga rokksins sig inn á margar greinar tónlistartrésins. Í árdaga tók það næringu frá hinum ýmsu stefnum eins og blús, gospel, bluegrass, western swing, rythm & blues (R&B), Doo-Woo og djass. Ekkert af þessum formum tónlistar varð rock ´n´ roll. Sum þeirra eru allt að því andstæð rokkinu. Þó má segja að næring frá hverri fyrir sig hafi orðið forsenda þess að greinar rokksins birtust og fengu dafnað á tré tónlistarinnar. Og enn í dag er ekki séð fyrir endan á öllum þeim kvistum sem stöðugt birtast á tónlistartrénu. Menn hafa heldur ekki komist að neinni endanlegri eða áþreifanlegri niðurstöðu um fyrirbærið, Þó hafa í tímans rás líklega verið skrifaðar fleiri bækur um þetta tónlistarform, það er rokkið en nokkra aðra listgrein. Í þessum mola ætlum við aðeins að líta betur á einn af frumsprotum þessarar stefnu. Lesa meira...
Bubbi og kvennaathvarfið	Tónlistarmaðurinn með gullhjartað
Samtök um Kvennathvarf voru stofnuð í júní 1982 og tók fyrsta athvarfið
til starfa sama ár. Strax fyrstu dagana kom bersýnilega í ljós að
þörfin á þessu skjóli fyrir konur sem misrétti voru beittar og börn
þeirra var fyrir hendi og neyðin meiri en menn höfðu almennt gert sér
grein fyrir. Ríki og sveitarfélög voru þó treg til styrkveitinga til
starfseminnar fyrstu ár Athvarfsins og var starfseminni að stórum hluta
haldið uppi af því hugsjónarfólki sem skynjað hafði vandann og hafið
starfsemina. Árið 1986 var athvarfið í húsi við Hverfisgötu og sökum
fjárskorts höfðu samtökin ekki efni á að annast eðlilegt viðhald
húsnæðisins, þá var allur rekstur nánast orðinn fjárvana og samtökin
rekin af litlum efnum dag frá degi. Við blasti lokun, þessa eina
Kvennaathvarfs á landinu sumarið 1986, svo einfalt var það. Þegar
Sigrúnu Stefánsdóttir, fréttakonu hjá Ríkissjónvarpinu, bárust þessi
tíðindi ákvað hún að taka viðtal við Eddu V. Scheving eina af þáverandi
starfskonum athvarfsins. Í lok þess viðtals kom fram að Edda tryði því
ekki fyrr en á reyndi að ríki og bær létu loka eina athvarfi kvenna og
barna á landinu. Hún tryði því ekki að almenningur léti slíkt
sinnuleysi yfir sig ganga.
Agnesi og Friðrik	- Sagan á bak við lagið - Á fyrstu sólóplötu Bubba – Ísbjarnarblús er að finna lagið Agnes og Friðrik. Þetta lag er eitt af magnaðri lögum plötunnar og eitt af stóru verkum hans á fyrstu árunum sem tónlistarmanns. Bubbi hefur sjálfur sagt að þetta sé fyrsti textinn sem hann hafði samið sem fjallaði um ,,almenn málefni” en fram að því höfðu textasmíðarnar að mestu verið bundnar við líf farandverkamannsins og þá heima sem hann hafði upplifað og skynjað sem farandverkamaður víðsvegar um landið. Að baki þessu lagi hvílir saga um síðust aftökuna á Íslandi. Um hana hefur margt verið ritað og ýmsar heimildir og gögn varðveist. Sigrún Huld Þorgrímsdóttir ritaði auðlesna og vel skrifaða grein um þennan atburð sem birtist í Morgunblaðinu 25. maí 2005. Sú grein varð ástæða þessara skrifa og stuðst við hana að öllu leiti. Lesa meira...